Daūrijos kalnagūbris
51°10′ š. pl. 113°30′ r. ilg.﻿ / ﻿51.167°š. pl. 113.500°r. ilg.﻿ / 51.167; 113.500 Daūrijos kalnagūbris (rus. Даурский хребет, bur. Дагуур дабаан) – kalnų masyvų sistema Rusijoje, Užbaikalėje (Daūrijoje), Užbaikalės krašte. Tęsiasi apie 300 km iš pietvakarių į šiaurės rytus, tarp Džilos ir Uldurgos upių. Aukštis iki 1526 m. Sudarytas iš kristalinių skalūnų ir granito. Būdingas vidutinkalnių kraštovaizdis. Šlaituose auga pušų ir maumedžių miškai.